Harvia
Perheyhtiönä alun perin toimineen Harvian perusti Tapani Harvia (1920–1998) vuonna 1950. Yhtiön toimintaa ovat sittemmin jatkaneet hänen lapsensa Pertti Harvia (s. 1950), Kullervo Harvia (s. 1951) ja Sari Harvia-Jyllinmaa (s. 1957). Harvian tehtävissä on toiminut myös perheen kolmannen sukupolven jäseniä. Verotussyistä yhtiö myytiin vuonna 2014 sijoitusrahasto CapManille ja Harvian listaaminen pörssiin otettiin harkintaan. Harvian listautuminen Helsingin pörssiin toteutui lopulta maaliskuussa 2018.
Hartikan kirkkomaa
Kirkko rakennettiin 1589–1591, joka oli Venäjän ja Ruotsin välisen 25-vuotisen sodan aikaa. Se sijaitsee Kirkkolahden (nykyisin Kirkkoniemi) suvannon reunassa, harjun itärinteellä. Paikan ensimmäinen kirkkoherra oli Ericus Marci Finno, eli Erkki Markunpoika Suomalainen. Edellä mainittu oli myös mukana allekirjoittamassa 1593 Uppsalassa asiakirjaa, jossa Martin Lutherin opetus julistettiin Suomen kristinuskon pohjaksi. Päätöksen myötä katolilaisuus väistyi pikkuhiljaa luterilaisuuden tieltä. Finnon allekirjoituksessa on ”Laukaalainen”, joka viittaa hänen kotiinsa Laucasvirran (nykyinen Tarvaalanvirta) varrella.